          ANEXA 3 la Hotărârea nr. ___________


Indicatorii tehnico - economici ai investiției "SISTEM DE MANAGEMENT INTEGRAT AL DEȘEURILOR DIN JUDEȚUL DÂMBOVIȚA – OBIECTIV – INSTALAȚIE DE TRATARE DEȘEURI COLECTATE SEPARAT ȘI CENTRU DE APORT VOLUNTAR ȘOTÂNGA", conform deviz sunt: 

1. Valoarea totală (INV), inclusiv TVA: 
2. (la cursul de schimb 1 euro = 4,9758 lei 
   INV =    608.723.839 lei  / 122.336.878,27 euro
Din care C+M =    178.846.126,53 lei  /   35.943.190,33 euro

3. Durata estimată de  realizare a investiției:  42 luni.
4. Sursa de finanțare:	Buget local, buget de stat, fonduri europene și alte surse legal constituite
5. Faza documentației:	Studiu de fezabilitate
6. Indicatori tehnici
1. Realizarea unei Instalații de tratare a deșeurilor colectate separat (ITDCS) care conține:
-	o instalație (linie) de tratare mecanică semiautomată a deșeurilor reciclabile, cu capacitate de 13.000 t/an/schimb, cu funcționare în 2,5 schimburi, care permite sortarea deșeurilor reciclabile colectate separat provenite din zona 1 Nord Rural și zona 2 Sud (ITDCS-LR). Aceasta va permite acoperirea necesarului de sortare a deșeurilor reciclabile colectate separat.
-	 o instalație (linie) de tratare mecanică a deșeurilor reziduale cu capacitate de 25.000 tone/an/schimb, cu funcționare în 2 schimburi, care permite sortarea și extragerea din masa deșeurilor colectate în amestec (menajere, similare, din piețe, din parcuri și grădini, cca. 90% din deșeurile stradale, reziduuri de la stațiile de sortare și compostare) a unui procent ridicat de deșeuri reciclabile, precum și producerea de Refuse-Derived Fuel (RDF) - combustibil derivat din deșeuri (ITDCS-LA);
-  o instalație de producere a Refuse-Derived Fuel (RDF) - combustibil derivat din deșeuri cu o capacitate de 8.200 tone/an cu funcționare în 2 schimburi;
- o instalație (linie) de tratare biologică prin digestie anaerobă (ITDCS – DA), cu capacitate de 75.000 tone/an în care vor fi tratate în digestoare distincte atât biodeșeurile colectate separat cât și deșeurile cu conținut organic rezultate în urma tratării mecanice a deșeurilor reziduale, cu scopul producerii de digestat;
- o platformă de compostare pentru tratarea suplimentară a digestatului provenit din biodeșeurile colectate separat și a deșeurilor verzi din parcuri și grădini (ITDCS-CD) cu o capacitate de 20.000 tone/an.
2. Crearea unui Centru de colectare prin aport voluntar și stocare temporară a fluxurilor de deșeuri speciale pe amplasamentul de la Șotânga ce va fi realizat de către viitorul operator.
3. Achiziționarea de Unități de compostare individuale (UCI) care să permită compostarea biodeșeurilor în gospodăriile rurale din nordul județului;
4. Achiziționarea de echipamente de colectare separată a deșeurilor reciclabile, biodeșeurilor și deșeurilor textile.
	Tratarea deșeurilor în ansamblul instalației mecanice și biologice cu digestie anaerobă va duce atât la stabilizarea biologică a acestora (în proporție de 70%) cât și la reducerea cantității depozitate.

